**5/2016.(III.08.)**

**önkormányzati rendelete**

**a Képviselő-testület és szervei Szervezeti és Működési Szabályzatáról szóló 9/2013. (IV.29.) Önk. számú rendeletének módosításáról**

Pilisborosjenő Község Önkormányzatának Képviselő-testülete a helyi Önkormányzatokról szóló 1990. évi LXV. törvény 18.§ (1) bekezdésében foglalt felhatalmazás, és Magyarország helyi önkormányzatairól szóló 2011. évi CLXXXIX. törvény 49. § (2) 51. § (2) 53. § (1) bekezdésében foglalt kötelezettségének eleget téve, a nemzetiségek jogairól szóló 2011. évi CLXXIX. törvény 10.§ (6) a) pontban foglalt kötelezettségének eleget téve az alábbi rendeletet alkotja a képviselő-testület és szervei Szervezeti és Működési Szabályzatának (a továbbiakban „R.”) módosítására.

**1.§** (1) A R. kiegészül a 49/A.§-sal.

**„Nemzetiségi jogok érvényesülése**

**49/A.§** (1) Pilisborosjenő Közég Önkormányzata a nemzetiségek jogairól szóló 2011. évi CLXXIX. törvény (a továbbiakban Njtv.) alapján biztosítja a nemzetiségi jogok érvényesülését a nemzetiségi önkormányzat javaslataira tekintettel.

(2)A nemzetiségek ügyeivel a Képviselő-testület a Humán- és Vagyonnyilatkozat-kezelő Bizottságot bízza meg. A nemzetiségi ügyekkel foglalkozó bizottságban a települési nemzetiségi önkormányzat képviselő-testület kijelölt tagja részt vehet és a nemzetiségi napirendi pontokhoz hozzászólhat. kijelölés hiányában a nemzetiségi önkormányzat vezetője jogosult részt venni.

(3) A Pilisborosjenői Polgármesteri Hivatal biztosítja az Njtv. 80.§ (1) szerinti önkormányzati működés személyi és tárgyi feltételeit, továbbá gondoskodik a működéssel kapcsolatos végrehajtási feladatok ellátásáról. biztosítja az önkormányzati működés feltételeit és az ezzel kapcsolatos végrehajtási feladatokat. A jegyző vagy annak - a jegyzővel azonos képesítési előírásoknak megfelelő - megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel.

(4) Pilisborosjenő Község Önkormányzatabiztosítja a helyiséghasználatot a 2097 Pilisborosjenő, Fő út 16. szám alatti önkormányzati épületben. Ezen helyiség használatára és az ügyviteli feladatok ellátására vonatkozóan megállapodást kötött a német nemzetiségi Önkormányzattal, mely megállapodást minden év január 31. napjáig, általános vagy időközi választás esetén az alakuló ülést követő harminc napon belül felülvizsgálja.

(5) A nemzetiségi önkormányzat javaslatokat tehet a nemzetiségi tárgyú települési önkormányzati képviselő-testületi előterjesztések tárgyában. A kezdeményezéseket írásban, a nemzetiségi tárgyú települési önkormányzati képviselő-testületi ülést legalább 5 nappal megelőzően a polgármester részére lehet benyújtani. A kezdeményezés, észrevétel törvényességi ellenőrzését a jegyző végzi el, majd az előterjesztés mellékleteként kerül előterjesztésre.

(6) A német nemzetiségi önkormányzat számára véleményezési jogot biztosít a települési önkormányzat a nemzetiségi iskola és óvoda nevelési rendjének, nemzetiségi nyelvoktatása és körzetkialakítása tárgyában, valamint amely körben törvény azt kötelezővé teszi.

**2.§** A R. 6. számú melléklete helyébe jelen rendelet melléklet kerül.

**3.§** A R. szerinti Polgármesteri Hivatal szervezeti felépítése ábra helyébe jelen rendelet szerinti szervezeti ábra kerül.

**4.§** (1) A R. 45.§ (4) és (6) bekezdései az alábbi bekezdésekre módosulnak.

„(4) A jegyzőt jegyzői hatósági jogkörben hat hónapot meg nem haladó akadályoztatása esetén, az adóhatósági jogkörök kivételével, a jegyzői referens helyettesíti.”

„(6) A jegyzőt a képviselő-testületi előterjesztések törvényességi ellenőrzésében és a képviselő-testületi üléseken a törvényességi felügyeletet szolgáló részvétel tekintetében hat hónapot meg nem haladó akadályoztatása esetén a jegyzői referens helyettesíti.”

**5.§** Jelen rendelet 2016.03.01. napján lép hatályba. Kihirdetéséről a jegyző gondoskodik.

**Küller János Hegedűsné dr. Hovánszki Tímea**

**polgármester jegyző**